Course: Unitat Didàctica sobre l'Edat Mitjana

BENVINGUDES I

BENVINGUTS

- Ja em coneixeu, sóc el Comte Guifré el Pelós, Comte d'Urgell i Cerdanya, Comte de Barcelona i Girona, Comte de Conflent i Comte d'Osona.

- Sabeu que vaig néixer l'any 840 i vaig morir l'any 897 lluitant contra Muhammad Ibn Llop l'11 d'agost de 897 a la Vall d'Ora, a Navès, i sóc enterrat al Monestir de Ripoll.

- Esteu a punt de començar el vostre viatge per l'Edat Mitjana una de les etapes més fascinants de la història. Amb mi descobrireu com era la societat medieval i us passejareu pels castells i monestirs tot coneixent com era la vida dels senyors feudals, els cavallers, els monjos, els artesans i els pagesos.

- Bona part d'aquesta història, la que jo us puc explicar, l'he viscuda i d'altra , l'he coneguda gràcies a la memòria dels meus avantpassats. Hi ha però una part que descobrirem junts ja que desconec quins han estat els esdeveniments d'ençà de la meva mort.

- Us proposaré tot un seguit d'activitats que a vosaltres us serviran per investigar alguns dels fets més importants de l'Edat Mitjana i a mi em serviran per conèixer més coses d'aquesta època. La major part de les activitats les haureu de realitzar en grup i aquesta serà una de les primeres coses que haureu de fer.

- Si teniu algun dubte podeu utilitzar els fòrums per demanar ajuda, proposar coses o simplement per explicar com us va la feina. Jo també em comunicaré amb vosaltres a través del Guifré virtual i us aniré guiant en aquest viatge.

- Comença l'aventura !